     Z A P I S N I K
s 44. sjednice Vijeća Mjesnog odbora Medvedgrad, 15. siječnja 2025
u mjesnoj samoupravi Medvedgrad, Mikulići 189
s početkom u 18:00 sati
NAZOČNI ČLANOVI VIJEĆA:
Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povržen
Predsjedava Biserka Kruc, predsjednica Vijeća. Konstatira da su nazočni svi članova vijeća  te se odluke mogu pravovaljano donositi.
Vijeće jednoglasno usvaja Zapisnik 43. sjednice.
Vijeće, uz dodatak jedne točke jednoglasno usvaja 
D n e v n i   r e d

1. Izvješće o radu Vijeća Mjesnog odbora Medvedgrad za 2024. godinu
2. Program rada Vijeća Mjesnog odbora Medvedgrad za 2025. Godinu
3. Mikulići 130A – poklopac šahta
4. Linija 127 – uvođenje dodatnih polazaka
5. Status narudžbe Nordijskih štapova iz Plana potreba za aktivnostima 2024.
6. Komunalna problematika
7. Informacije, pitanja i prijedlozi
Ad. 1.
Izvješće o radu Vijeća Mjesnog odbora Medvedgrad za 2024. godinu
Vijećnici su dobili pisani materijal
Vijeće jednoglasno usvaja
Izvješće o radu Vijeća Mjesnog odbora Medvedgrad 
za 2024. godinu
1. UVODNE NAPOMENE
Vijeće Mjesnog odbora Medvedgrad svoj je rad i djelovanje usmjerilo na razvoj mjesnog odbora, a na temelju Statuta Grada Zagreba, Poslovnika o radu Vijeća Mjesnog odbora Medvedgrad i Pravila Mjesnog odbora Medvedgrad.
Osnovne djelatnosti bile su usmjerene na poboljšanje infrastrukturnih problema, 	donošenjem akata Vijeća i sudjelovanjem u donošenju odluka Vijeća Gradske četvrti 	Črnomerec, te se vodilo računa o ispunjenju potreba građana obzirom na 	prioritete.
2. O RADU VIJEĆA
U svibnju 2021. godine održani su izbori za Vijeće Mjesnog odbora Medvedgrad.
Dana 25. lipnja 2021. godine konstituiran je četvrti saziv Vijeća Mjesnog odbora 	Medvedgrad.
Koristeći podatke iz zapisnika sa sjednica Vijeća Mjesnog odbora Medvedgrad  iskazujemo 	zbirne brojčane pokazatelje o osnovnim oblicima rada Vijeća Mjesnog odbora Medvedgrad.
3. 	SJEDNICE VIJEĆA
3.1.	Održano sjednica Vijeća
	U 2024. godini ukupno je održano 12 sjednica Vijeća Mjesnog odbora Medvedgrad.
3.2. 	Točke dnevnog reda
Ukupni broj točaka dnevnog reda na svim sjednicama Vijeća Mjesnog odbora Medvedgrad 	 u 2024. godini je 62, odnosno prosječno 5 točaka dnevnog reda po sjednici Vijeća.
3.3.	Trajanje sjednica Vijeća
Ukupno vrijeme trajanja sjednica Vijeća Mjesnog odbora Medvedgrad u 2024. godini je 8 sati, odnosno prosječno trajanje svake sjednice je 40 minuta.
3.4.	Prisutnost članova Vijeća sjednicama
Prisutnost članova Vijeća Mjesnog odbora Medvedgrad sjednicama Vijeća u 2024. godini 	je u prosjeku 7 od 7 članova Vijeća.
3.5. 	Hitni sazivi sjednica i dopunske točke Dnevnog reda
Nije bilo sazvanih sjednica po hitnom postupku u 2024. godini.
	Bilo je ukupno 4 dopunskih točaka dnevnog reda u 2024. godini.
3.6. 	Rezultat rada Vijeća
	Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
	Ukupni broj akata donesenih na sjednicama Vijeća Mjesnog odbora Medvedgrad u 2024. godini je 49.
3.7.     Kvaliteta odlučivanja na sjednici Vijeća
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
	Prosječni broj članova Vijeća Mjesnog odbora Medvedgrad koji su sudjelovali u raspravi po pojedinoj točci dnevnog reda u 2024. godini je 3
	Točaka dnevnog reda koje su usvojene jednoglasno na sjednicama Vijeća Mjesnog odbora Medvedgrad u 2024. godini je ukupno 62.
3.8.      Redovitost pozivanja na sjednice Vijeća
	Na sjednice Vijeća Mjesnog odbora Medvedgrad pozivaju se predstavnici Vijeća Gradske četvrti Črnomerec kada je njihovo prisustvovanje neophodno.
3.9.      Prisustvovanje građana ili grupe građana sjednicama Vijeća
	Na sjednicama Vijeća Mjesnog odbora Medvedgrad u 2024. nisu sudjelovali građani	
3.1.1.  Radna tijela Vijeća
	Vijeće Mjesnog odbora Medvedgrad osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.
   Radna tijela Vijeća Mjesnog odbora Medvedgrad su: Mandatno povjerenstvo.
3.1.2.  Predsjednik Vijeća
	Dužnosti predsjednika Vijeća definirane su odredbama Poslovnika o radu Vijeća Mjesnog odbora Medvedgrad (članak 21.) i te odredbe predstavljaju temelj za prikaz kvantitativnih pokazatelja o aktivnostima predsjednika Vijeća.
	Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Medvedgrad, odnosno predsjednik Vijeća, daje mišljenje Vijeću Gradske četvrti Črnomerec u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Črnomerec.
3.1.3.   Potpredsjednik Vijeća
	Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora Medvedgrad (članak 22.)
3.1.4.  Članovi Vijeća
	Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora Medvedgrad.
4.        SADRŽAJ RADA VIJEĆA
	Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Črnomerec za 2025. godinu.
5.        ZAKLJUČNE OCJENE
	Vijeće Mjesnog odbora Medvedgrad  svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.



Ad. 2.
Program rada Vijeća Mjesnog odbora Medvedgrad za 2025. Godinu
Vijećnici su dobili pisani materijal
Vijeće jednoglasno usvaja
P R O G R A M   R A D A
VIJEĆA MJESNOG ODBORA MEDVEDGRAD
ZA 2025.  GODINU

I. POLAZNE OSNOVE
                Djelovanje Vijeća Mjesnog odbora Medvedgrad (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta i izgradnje novih;
3. uređenja postojećih parkova i zelenih površina;
4. izgradnjom prostora za društvene potrebe;
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI
                Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2025. godini, želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2025. godine, u naznačenim rokovima, raspraviti i donijeti odgovarajuće akte, naročito o sljedećim pitanjima;

1. Donošenje Financijskog plana za 2026.  
2. Plan malih komunalnih akcija 2026. 
3. Godišnji izvještaj o izvršenju Financijskog plana za 2024.
4. Pratiti realizaciju Plana komunalnih aktivnosti i Programa održavanja komunalne infrastrukture  
5. Raspravljati i donositi zaključke na osnovi zahtjeva građana 
6. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.                                          
7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.
8. Izgradnja polivalentne sportske dvorane na k.č.2307, K:O: Mikulići, Boričevec.

IV. TEKUĆA PITANJA
                Vijeće će, osim navedenog, tijekom 2025. godine, raspravljati i o drugim pitanjima koja sukladno Statutu Grada Zagreba, ocijeni značajnim. 

Ad. 3.
Mikulići 130A – poklopac šahta
Vijećnici su dobili pisani materijal
Vijeće jednoglasno usvaja 
Z A K L J U Č A K
o sanaciji poklopca šahta
1. Vijeće je raspravljalo o zahtjevu I.M. kojim se traži sanacija poklopca šahta u ulici Mikulići 130A koji danonoćno lupa i stvara nesnosnu buku.
1. Vijeće podržava zahtjev te traži da Zagrebački holding d.o.o. Podružnica Zagrebačke ceste izvrši sanaciju navedenog poklopca šahta. 
3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.
Ad. 4.
Linija 127 – uvođenje dodatnih polazaka
Vijećnici su dobili pisani materijal
Vijeće jednoglasno usvaja
Z A K L J U Č A K
o uvođenju dodatnog polaska autobusa na liniji 127
1. Vijeće je raspravljalo o zahtjevu O.Š. Medvedgrad kojim se traži dodatan polazak autobusne linije 127 u periodu između 13.00 i 14.00 sati obzirom da zbog gužve za ukrcaj na autobus koji polazi u 13.30 često ne mogu ući sva djeca koja idu u školu.

2. Vijeće podržava zahtjev te traži da Zagrebački holding d.o.o. Podružnica Zagrebački električni tramvaj da uvede traženi dodatni polazak autobusa na liniji 127.

3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 5.
Status narudžbe Nordijskih štapova iz Plana potreba za aktivnostima 2024.
Vijećnici su dobili pisani materijal
Vijeće jednoglasno usvaja
Z A K L J U Č A K
o statusu narudžbe iz Plana potreba za aktivnostima, programima i projektima unapređenja kvalitete života građana Mjesnog odbora Medvedgrad u 2024

1. Vijeće traži pisano očitovanje o statusu narudžbe za Nordijske štapove iz Plana potreba za aktivnostima, programima i projektima unapređenja kvalitete života građana
Mjesnog odbora Medvedgrad u 2024 koji su naručeni u 2024. godini u iznosu od 600 eura.

2. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost na daljnje postupanje.
Ad. 6.
Komunalna problematika
Vijećnici su raspravljali o tekućim radovima na području MO.

[bookmark: _GoBack]Ad. 7.
Informacije, pitanja i prijedlozi
Vijećnici su dobili pisani materijal
Sjednica završena u 19:00 sati.

Zapisnik sastavila:
Gorana Marin	
KLASA:   024-08/25-003/49
URBROJ: 251-13-11-3/005-25-2
Zagreb,     11. prosinca 2024.
      Predsjednica
Vijeća Mjesnog odbora
Medvedgrad
						
									   	Biserka Kruc v. r. 

